Ֆիլիպ Բրադարիչ

Ֆիլիպ Բրադարիչ (, ), խորվաթ պրոֆեսիոնալ ֆուտբոլիստ։ Ներկայումս հանդես է գալիս Ռիեկայի և Խորվաթիայի ազգային հավաքականի կազմում։ Խաղում է հենակետային կիսապաշտպանի դիրքում։

Ակումբային կարիերա

Հայդուկ Սպլիտ 
Բրադարիչը Հայդուկ Սպլիտի ակադեմիայի սան է։ 2011 թվականի ամռանը նա 2 տարվա վարձավճարով միացավ Խորվաթիայի երրորդ դիվիզիոնում հանդես եկող Պրիմորացին, որի կազմում նա տեղափոխվեց Խորվաթիայի երկրորդ դիվիզիոն։ Պրիմորացի կազմում նա անցկացրեց 55 հանդիպում՝ դառնալով 8 գոլի հեղինակ։

2013 թվականի ամռանը Բրադարիչը վերադարձավ Հայդուկ Սպլիտ։ Իր դեբյուտը Հայդուկի առաջին թիմի կազմում նշեց 2013 թվականի հուլիսի 13-ին՝ Զադարի դեմ խաղում։ Եվրոպական առաջնություններում իր առաջին հանդիպումը անցկացրեց օգոստոսի 8-ին՝ Եվրոպայի Լիգայի որակավորման 3-րդ փուլի Դիլա Գորիի դեմ խաղում։ Իր առաջին գոլը ակումբի կազմում խփեց դեկտեմբերի 15-ին՝ Ռիեկայի դեմ խաղում։ 2014 թվականի փետրվարի 22-ին նա դարձավ 2 գոլային փոխանցման հեղինակ Լոկոմոտիվայի դեմ խաղում՝ օգնելով իր թիմին հաղթել 2-0 հաշվով։ Հայդուկի առաջին թիմի կազմում Բրադարիչը անցկացրեց 48 հանդիպում՝ դառնալով 3 գոլի և 5 գոլային փոխանցման հեղինակ։

Ռիեկա 
2015 թվականի փետրվարի 3-ին Բրադարիչը 3․5 տարվա պայմանագիր կնքեց Ռիեկայի հետ։ Իր դեբյուտը ակումբի կազմում նշեց փետրվարի 11-ին՝ Խորվաթիայի գավաթի Լոկոմոտիվայի դեմ խաղում։ Իր առաջին գոլը խփեց մայիսի 10-ին՝ նորից Լոկոմոտիվայի դեմ խաղում։ Իր առաջին հանդիպումը Ռիեկայի ավագի թևկապով անցկացրեց 2016 թվականի սեպտեմբերի 21-ին՝ Խորվաթիայի գավաթի Ջյակովոյի դեմ խաղում։ 2016-17 մրցաշրջանում Բրադարիչը Ռիեկայի հետ նվաճեց խորվաթական դուբլ՝ հաղթելով Խորվաթիայի առաջնությունը ու Խորվաթիայի գավաթը։ 2017 թվականի մայիսի 5-ին խորվաթը երկարաձգեց իր պայմանագիրը ակումբի հետ մինչև 2020 թվականը և 2017-18 մրցաշրջանում դարձավ թիմի հիմնական ավագը։

Միջազգային կարիերա 
Բրադարիչը հանդես է եկել Խորվաթիայի մինչև 19 և մինչև 21 տարեկանների երիտասարդական հավաքականներում։ Առաջին անգամ Խորվաթիայի ազգային հավաքական հրավիրվեց 2016 թվականի նոյեմբերին՝ Իսլանդիայի և Հյուսիսային Իռլանդիայի դեմ խաղերի համար։ Իր դեբյուտը ազգային հավաքականում նշեց նոյեմբերի 15-ին՝ Հյուսիսային Իռլանդիայի դեմ ընկերական խաղում։

2018 թվականի մայիսին Պիվարիչը ընդգրկվեց Խորվաթիայի՝ աշխարհի առաջնության համար վերջնական կազմում։ Իր դեբյուտը առաջնությունում նշեց հունիսի 26-ին՝ Իսլանդիայի դեմ հանդիպման 65-րդ րոպեին փոխարինելով Լուկա Մոդրիչին և դառնալով Ռիեկայի պատմության 3-րդ ֆուտբոլիստը, ով հանդես է եկել աշխարհի առաջնություններում։

Կարիերայի վիճակագրություն

Ակումբային վիճակագրություն 
2018 թվականի հունիսի 28-ի դրությամբ

Միջազգային վիճակագրություն 
2018 թվականի հունիսի 28-ի դրությամբ

Նվաճումներ

Ակումբային 

 Պրիմորաց 1929

 Խորվաթիայի երրորդ դիվիզիոն տեղափոխություն․ 2011–12

 Ռիեկա

 Խորվաթիայի առաջնություն․ 2016–17
 Խորվաթիայի գավաթ․ 2016–17

Ծանոթագրություններ

Արտաքին հղումներ 

 Բրադարիչի պաշտոնական Ինստագրամի էջը
 Բրադարիչը transfermarkt-ում
 Բրադարիչը soccerbase.com-ում
 Բրադարիչը WhoScored.com կայքում
 Բրադարիչը Ռիեկայի պաշտոնական կայքում 
 Բրադարիչը ՈՒԵՖԱ-ի պաշտոնական կայքում
 Բրադարիչը ՖԻՖԱ-ի պաշտոնական կայքում
 Բրադարիչը Խորվաթիայի ֆուտբոլի ֆեդերացիայի կայքում

Ֆուտբոլի կիսապաշտպաններ
Խորվաթ ֆուտբոլիստներ
Խորվաթիայի հավաքականի ֆուտբոլիստներ
Հայդուկ Սպլիտի ֆուտբոլիստներ
Պրիմորացի ֆուտբոլիստներ
Ռիեկայի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
Իտալիայի լեգեոներ ֆուտբոլիստներ